Õnn oli, et ikka viisi pidasin, sest tegelikult laulsin ju mustalt, mul oli probleem ja närviga pressisin hääle kõrgemaks. Kuidas ma küll tookord laulsin? Praegu mõtlen, kui hea on draamanäitlejal muusikalis osaleda. Mina hakkan ennast lahti laulma,  sest tahad või ei tunnen, et siin-seal on probleemid. Draamanäitlejal ei ole asi nootides, kuidas üht või teist nooti võtta. Nemad lähtuvad sisust ja laulavad just nii nagu laulab süda sees. Kui laulab Olen vokaali austaja, kuid ei poolda ärasätitud ja ülikoondatud ninatagust kunstlikult öeldud: ma armastan sind. Sellepärast ei jõua siiani ära imetleda Georg Otsa oskust mitte eriti suurt häält nii rikkalikult värvida ja oskuslikult kasutada. Eriti siis kui Ots Jagot laulis, olin tema andunud kuulaja. Priima, mis hääli ta teha oskas ja julges.